
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1648 

18 Αυγούστου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός διαστάσεων κ,λ.π. ψηφοδελτίων και φα¬ 
κέλων που θα χρησιμοποιηθούν κατά την ψηφο¬ 
φορία για την εκλογή βουλευτών του Ελληνικού 

Κοινοβουλίου. 1 

Καθορισμός διακριτικού γνωρίσματος των εκλογι¬ 
κών σάκων που χρησιμοποιούνται κατά την ψη¬ 
φοφορία για την εκλογή βουλευτών του ελληνι¬ 
κού κοινοβουλίου. 2 

Χορήγηση χαρτιού στα κόμματα και στους συνασπι¬ 
σμούς κομμάτων για την κατασκευή των ψηφο¬ 
δελτίων που θα χρησιμοποιηθούν στις βουλευτι¬ 
κές εκλογές της 16ης Σεπτεμβρίου 2007. 3 

Άσκηση του εκλογικού δικαιώματος των κρατου¬ 
μένων. 4 


Καθορισμός ωρών λειτουργίας και βαθμού έντασης 
των μεγαφωνικών εγκαταστάσεων, των εκλογι¬ 
κών κέντρων κ.λπ. των κομμάτων και των συ¬ 
νασπισμών συνεργαζομένων κομμάτων κατά την 
προεκλογική περίοδο των βουλευτικών εκλογών 


και άλλων λεπτομερειών. 5 

Άσκηση εκλογικού δικαιώματος Ελλήνων ναυτικών 
κατά τις βουλευτικές εκλογές της 16ης Σεπτεμ¬ 
βρίου 2007. 6 

Ρύθμιση θεμάτων τάξης και ασφάλειας κατά τις Βου¬ 
λευτικές Εκλογές. 7 

Συγκρότηση Διακομματικής Επιτροπής Εκλογών. 8 


Καθορισμός χρόνου και τρόπου υποβολής δήλωσης 
από τους στρατιωτικούς, τους υπηρετούντες στις 
ένοπλες δυνάμεις ή στο Άιμενικό Σώμα, το προ¬ 
σωπικό της Ελληνικής Αστυνομίας και του Πυρο¬ 
σβεστικού Σώματος για την άσκηση του εκλογι¬ 
κού τους δικαιώματος στις βουλευτικές εκλογές 

της 16ης Σεπτεμβρίου 2007. 9 

Καθορισμός τρόπου χρήσης των χώρων που διατί¬ 
θενται κατά την προεκλογική περίοδο στα πολι¬ 
τικά κόμματα και σε συνασπισμούς συνεργαζο- 
μένων κομμάτων για την προεκλογική προβολή 
τους και άλλων λεπτομερειών. 10 


Α ΠΟΦΑΣΕΙ Σ 

Αριθμ. 46680 (1) 

Καθορισμός διαστάσεων κ,λ.π. ψηφοδελτίων και φα¬ 
κέλων που θα χρησιμοποιηθούν κατά την ψηφοφο¬ 
ρία για την εκλογή βουλευτών του Ελληνικού Κοι¬ 
νοβουλίου. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Των άρθρων 70 παρ. 1 και 2 και 75 παρ. 1 του 
π.δ. 96/2007 «Κωδικοποίηση σ’ ενιαίο κείμενο των δι¬ 
ατάξεων της νομοθεσίας για την εκλογή βουλευτών» 
(Φ.Ε.Κ. 116 Α'), 

β) Του άρθρου 90 του Κώδικα της νομοθεσίας για την 
Κυβέρνηση και τα Κυβερνητικά όργανα (Π.Δ. 63/2005 
Φ.Ε.Κ. 98 Α') και 

γ) Του άρθρου 22 παρ. 3 του ν. 2362/1995 (247 Α'). 

2. Την υπ’ αριθμ. 3793Θ/ΔΙΟΕ 1264/14.10.2005 (Φ.Ε.Κ. 
1432 Β') κοινή απόφαση του Πρωθυπουργού και του 
Υπουργού Οικονομίας και Οικονομικών «Καθορισμός 
αρμοδιοτήτων των Υφυπουργών Οικονομίας και Οικο¬ 
νομικών». 

3. Το γεγονός ότι από την απόφαση αυτή προκαλείται 
εφάπαξ δαπάνη σε βάρος του κρατικού προϋπολογι¬ 
σμού, το ύψος της οποίας ανέρχεται σε εκατόν πενήντα 
150.000 χιλιάδες (150.000€) Ευρώ περίπου. Η δαπάνη 
αυτή θα καλυφθεί από τις εγγεγραμμένες πιστώσεις του 
προϋπολογισμού ΥΠ.ΕΣ.Δ.Δ.Α τρέχοντος οικονομικού 
έτους (Ειδ. Φορέα 07-130 ΚΑΕ 5261), αποφασίζουμε:: 

Καθορίζουμε τις διαστάσεις κ.λ.π. των ψηφοδελτίων 
και φακέλων που χρησιμοποιούνται για την εκλογή βου¬ 
λευτών, ως ακολούθως : 

1. Διαστάσεις κ.λ.π. ψηφοδελτίων: Οι διαστάσεις των 
ψηφοδελτίων ορίζονται: α) για τις εκλογικές περιφέρει¬ 
ες που εκλέγουν μέχρι και δέκα (10) βουλευτές, σε 14x20 
εκατοστά του μέτρου περίπου, β) για τις εκλογικές 
περιφέρειες που εκλέγουν ένδεκα (11) έως και είκοσι 
(20) βουλευτές, σε 14x25 εκατοστά του μέτρου περίπου 

και γ) για τις εκλογικές περιφέρειες που εκλέγουν από 
είκοσι ένα (21) και πάνω βουλευτές, σε 14x35 εκατοστά 
του μέτρου περίπου. 

2. Διαστάσεις κ.λ.π. φακέλων: Οι διαστάσεις των φα¬ 
κέλων, μέσα στους οποίους κλείνονται τα ψηφοδέλτια, 
ορίζονται σε 9,50x16 εκατοστά του μέτρου περίπου. 

Κατασκευάζονται από χαρτί αδιαφανές λευκής από¬ 
χρωσης και φέρουν στην εμπρόσθια πλευρά τους, δια- 
γωνίως, πέντε γραμμές γαλάζιας απόχρωσης, από τις 
οποίες η μεσαία κυματοειδής, συνολικού πλάτους ενός 
εκατοστού του μέτρου περίπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Αυγούστου 2007 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΠΡ. ΠΑΥΛΟΠΟΥΛΟΣ Π. ΔΟΥΚΑΣ 

-♦- 

Αριθμ. 46679 (2) 

Καθορισμός διακριτικού γνωρίσματος των εκλογικών σά¬ 
κων που χρησιμοποιούνται κατά την ψηφοφορία για 
την εκλογή βουλευτών του ελληνικού κοινοβουλίου. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Των άρθρων 94 παρ. 1 και 130 του π.δ. 96/2007 
«Κωδικοποίηση σ’ ενιαίο κείμενο των διατάξεων της 
νομοθεσίας για την εκλογή βουλευτών (116 Α'). 

β) Την ανάγκη καθορισμού διακριτικού γνωρίσματος 
των εκλογικών σάκων που θα χρησιμοποιηθούν κατά 
τις γενικές βουλευτικές εκλογές της 16ης Σεπτεμβρίου 
2007. 

γ) Του άρθρου 90 του Κώδικα της νομοθεσίας για την 
Κυβέρνηση και τα Κυβερνητικά όργανα (π.δ. 63/2005 
Φ.Ε.Κ. 98 Α') και δ) του άρθρου 22 παρ. 3 του ν. 2362/1995 
(247 Α) 

2. Την υπ’ αριθμ. 37930/ΔΙΟΕ 1264/14.10.2005 (Φ.Ε.Κ. 
1432 Β') κοινή απόφαση του Πρωθυπουργού και του 
Υπουργού Οικονομίας και Οικονομικών «Καθορισμός 
αρμοδιοτήτων των Υφυπουργών Οικονομίας και Οικο¬ 
νομικών». 

3. Το γεγονός ότι από την απόφαση αυτή προκύπτει 
εφάπαξ δαπάνη σε βάρος του κρατικού προϋπολογι¬ 
σμού, το ύψος της οποίας ανέρχεται στο ποσό των δέκα 
χιλιάδων (10.000€) Ευρώ περίπου. Η δαπάνη αυτή θα 
καλυφθεί από τις εγγεγραμμένες πιστώσεις του προϋ¬ 
πολογισμού ΥΠ.ΕΣ.Δ.Δ.Α τρέχοντος οικονομικού έτους 
(Ειδ. Φορέα 07-130 ΚΑΕ 5261), αποφασίζουμε: 

Καθορίζουμε το ειδικό γνώρισμα των εκλογικών σά¬ 
κων μέσα στους οποίους κλείνεται το υλικό της ψηφο¬ 
φορίας για την εκλογή βουλευτών της 16ης Σεπτεμβρίου 
2007 ως ακολούθως: 

α. Ειδικό γνώρισμα: Ο σάκος, μέσα στον οποίο κλεί- 
νεται από κάθε εφορευτική επιτροπή το κάθε μορφής 
εκλογικό υλικό της ψηφοφορίας για την εκλογή των 
βουλευτών έχει τυπωμένη στην εξωτερική επιφάνεια 
της μίας πλευράς αυτού, με κεφαλαία γράμματα, μαύ¬ 


ρης απόχρωσης, από το κάτω κλειστό μέρος του σάκου 
προς τα επάνω και σε παράλληλες σειρές την εξής 
ένδειξη: 

ΒΟΥΛΕΥΤΙΚΕΣ ΕΚΛΟΓΕΣ 2007 

ΕΚΛΟΓΙΚΗ ΠΕΡΙΦΕΡΕΙΑ. 

.ΕΚΛΟΓΙΚΟ ΤΜΗΜΑ. 

(Αριθμός) (Ονομασία) 

β. Διαστάσεις και λοιπά χαρακτηριστικά: Ο σάκος 
κατασκευάζεται από πλαστική ύλη λευκής απόχρωσης, 
είναι γαζωμένος στο κάτω μέρος και στριφωμένος στο 
άνω μέρος (άνοιγμα) και έχει διαστάσεις 70x100 εκα¬ 
τοστά του μέτρου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Αυγούστου 2007 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΠΡ. ΠΑΥΛΟΠΟΥΛΟΣ Π. ΔΟΥΚΑΣ 

-♦- 

Αριθμ. 46689 (3) 

Χορήγηση χαρτιού στα κόμματα και στους συνασπι¬ 
σμούς κομμάτων για την κατασκευή των ψηφοδελτί¬ 
ων που θα χρησιμοποιηθούν στις βουλευτικές εκλο¬ 
γές της 16ης Σεπτεμβρίου 2007. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: α) του άρθρου 70 παρ. 1 του π.δ. 
96/2007 «Κωδικοποίηση σ’ ενιαίο κείμενο των διατάξε¬ 
ων της νομοθεσίας για την εκλογή βουλευτών (116 Α'), 
β) του άρθρου 90 του Κώδικα της νομοθεσίας για την 
Κυβέρνηση και τα Κυβερνητικά όργανα (π.δ. 63/2005 
Φ.Ε.Κ. 98 Α') και γ) του άρθρου 22 παρ. 3 του ν. 2362/1995 
(247 Α'). 

2 Την υπ’ αριθμ. 37930/ΔΙΟΕ 1264/14.10.2005 (Φ.Ε.Κ. 1432 Β') 
κοινή απόφαση του Πρωθυπουργού και Υπουργού Οικονο¬ 
μίας και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών». 

3. Το γεγονός ότι από τις διατάξεις της παρούσας 
προκαλείται δαπάνη σε βάρος του κρατικού προϋπο¬ 
λογισμού, τρέχοντος οικονομικού έτους, ύψους εννια- 
κοσίων πενήντα χιλιάδων ΕΥΡΩ ( 950.000 € ) περίπου, 
η οποία θα αντιμετωπιστεί από τις πιστώσεις του προ¬ 
ϋπολογισμού του Υπουργείου Εσωτερικών, Δημόσιας 
Διοίκησης και Αποκέντρωσης (ΚΑΕ 5261 του Ειδ. Φορέα 
07-130 «ΕΚΛΟΓΕΣ»), αποφασίζουμε: 

1. Η ποσότητα του χαρτιού για την κατασκευή ψηφο¬ 
δελτίων που χορηγείται στα κόμματα ή τους συνασπι¬ 
σμούς συνεργαζομένων κομμάτων για την διενέργεια 
των βουλευτικών εκλογών της 16ης Σεπτεμβρίου 2007 
είναι ανάλογη προς την απαιτούμενη ποσότητα για την 
κατασκευή ψηφοδελτίων σε αριθμό που να υπερβαίνει 
κατά είκοσι τοις εκατό (20%) τουλάχιστον τον αριθμό 
των εγγεγραμμένων εκλογέων στους εκλογικούς κα¬ 
ταλόγους του συνόλου των εκλογικών περιφερειών, σε 
κάθε μία των οποίων θα ανακηρυχθεί συνδυασμός του 
δικαιούχου κόμματος ή συνασπισμού κομμάτων. 

2. Τα κόμματα και οι συνασπισμοί συνεργαζομένων 
κομμάτων που προτείνουν συνδυασμούς υποψηφίων 
και δικαιούνται χαρτιού σύμφωνα με τις διατάξεις της 
παρ. 1 του άρθρου 70 της νομοθεσίας για την εκλογή 
βουλευτών (π.δ. 96/2007), δηλαδή τα κόμματα και οι 
συνασπισμοί συνεργαζομένων κομμάτων, των οποίων 
συνδυασμοί υποψηφίων ανακηρύχτηκαν στο ένα τρί¬ 
το (1/3) τουλάχιστον των εκλογικών περιφερειών του 
κράτους, ζητούν τη χορήγηση αυτού από το Υπουργείο 
Εσωτερικών, Δημόσιας Διοίκησης και Αποκέντρωσης με 
αίτηση του αρχηγού ή των συναρχηγών ή της διευθύ- 
νουσας επιτροπής τους ή ειδικού αντιπροσώπου που 
διορίζεται αρμοδίως με έγγραφη δήλωση. 

Στην αίτηση με την οποία ορίζεται και εξουσιοδοτείται 
εκπρόσωπος για την παραλαβή του χαρτιού, επισυνά¬ 
πτεται υπεύθυνη δήλωση των αρμοδίων ως άνω για 
την υποβολή της αίτησης, με την οποία δηλώνονται 
υπεύθυνα οι εκλογικές περιφέρειες στις οποίες έχουν 
καταρτιστεί και θα υποβληθούν αρμοδίως για ανακή¬ 
ρυξη, συνδυασμοί του κόμματος ή του συνασπισμού 
κομμάτων. 

3. Σε περίπτωση που δεν ανακηρυχθούν συνδυασμοί 
υποψηφίων σε μερικές εκλογικές περιφέρειες απ’ αυτές 
που έχουν δηλωθεί, θα επιστρέφεται στο Υπουργείο 
Εσωτερικών, Δημόσιας Διοίκησης και Αποκέντρωσης 
από το υπόχρεο κόμμα ή το συνασπισμό συνεργαζο- 
μένων κομμάτων, μέσα σε πέντε (5) ημέρες από την 
ανακήρυξη των συνδυασμών, η ποσότητα χαρτιού που 
αναλογεί στις εκλογικές αυτές περιφέρειες. Διαφορε¬ 
τικά θα καταβάλλεται σε Δημόσια Οικονομική Υπηρεσία 
(Δ.Ο.Υ.) ύστερα από έγγραφη εντολή του Υπουργείου 
Εσωτερικών, Δημόσιας Διοίκησης και Αποκέντρωσης, 
το αντίτιμο της αξίας του χαρτιού, το οποίο θα είναι 
ανάλογο προς την τιμή προμήθειας που επιτεύχθηκε 
από το Υπουργείο Εσωτερικών, Δημόσιας Διοίκησης 
και Αποκέντρωσης. 

Το χαρτί χορηγείται με απόδειξη βάσει εντολής του 
Υπουργείου Εσωτερικών, Δημόσιας Διοίκησης και Απο¬ 
κέντρωσης που καθορίζει το δικαιούχο κόμμα ή συνα¬ 
σπισμό συνεργαζομένων κομμάτων, τα στοιχεία του 
εξουσιοδοτημένου εκπροσώπου αυτού, την ποσότητα 
που πρέπει να χορηγηθεί και τον τρόπο παράδοσής 
του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Αυγούστου 2007 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΠΡ. ΠΑΥΛΟΠΟΥΛΟΣ Π. ΔΟΥΚΑΣ 

-♦- 

Αριθμ. 46694 (4) 

Ασκηση του εκλογικού δικαιώματος 
των κρατουμένων. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΔΙΚΑΙΟΣΥΝΗΣ 

Έχοντας υπόψη: 

α. Τις διατάξεις του άρθρου 69 παρ. 2 του π.δ. 96/2007 
(Φ.Ε.Κ. 116 Α') «Κωδικοποίηση σε ενιαίο κείμενο των δια¬ 
τάξεων της νομοθεσίας για την εκλογή βουλευτών». 


β. Την ανάγκη απρόσκοπτης άσκησης του εκλογικού 
δικαιώματος των κρατουμένων καθώς και της προστα¬ 
σίας της εσωτερικής ασφάλειας και τάξης των φυλα¬ 
κών. 

γ. Το γεγονός ότι από την απόφαση αυτή δεν προκύ¬ 
πτει δαπάνη σε βάρος του κρατικού προϋπολογισμού, 
αποφασίζουμε: 

1. Οι Ελληνες πολίτες, οι οποίοι είναι εγγεγραμμέ¬ 
νοι στους εκλογικούς καταλόγους δήμου ή κοινότητας 
του Κράτους, αλλά κατά την ημέρα προκήρυξης των 
εκλογών τελούν υπό καθεστώς προσωρινής κράτησης ή 
εκτίουν στερητικές της ελευθερίας ποινές και δεν τους 
έχει επιβληθεί αμετάκλητα παρεπόμενη ποινή στέρησης 
πολιτικών δικαιωμάτων, ασκούν κανονικά το εκλογικό 
τους δικαίωμα στο εκλογικό τμήμα του καταστήματος 
όπου κρατούνται, βάσει των ειδικών εκλογικών καταλό¬ 
γων, στους οποίους εγγράφονται για το σκοπό αυτό. 

2. Την ημέρα προκήρυξης των εκλογών ο διευθυντής 
κάθε καταστήματος κράτησης ενημερώνει άμεσα τους 
εκλογείς κρατούμενους σχετικά με την εκλογική δια¬ 
δικασία και τους ζητά να εγγραφούν στους ειδικούς 
εκλογικούς καταλόγους. 

3. Οι ειδικοί εκλογικοί κατάλογοι συντάσσονται, υπο¬ 
γράφονται και σφραγίζονται από τους διευθυντές των 
καταστημάτων κράτησης και αναπαράγονται σε πέντε 
αντίτυπα. 

Τα τέσσερα αντίτυπα των ειδικών εκλογικών καταλό¬ 
γων διαβιβάζονται μέσα σε ανατρεπτική προθεσμία πέ¬ 
ντε ημερών, από την κατά το άρθρο 31 του π.δ. 96/2007 
(Φ.Ε.Κ. 116Α') έναρξη της προεκλογικής περιόδου, στον 
Πρόεδρο Πρωτοδικών της οικείας εκλογικής περιφέρει¬ 
ας και ακολουθείται η διαδικασία που προβλέπεται στο 
άρθρο 27 παρ. 5 του ίδιου π.δ. 

4. Σε περίπτωση αποφυλάκισης για οποιονδήποτε 
λόγο κρατούμενου που έχει εγγράφει στους ανωτέρω 
ειδικούς εκλογικούς καταλόγους μέχρι την ημέρα διε¬ 
ξαγωγής των εκλογών, αυτός θα ασκήσει το εκλογικό 
του δικαίωμα στους εκλογικούς καταλόγους του Δήμου 
ή της Κοινότητας που είναι εγγεγραμμένος. 

5. Οταν ο συνολικός αριθμός των κρατουμένων - ψη¬ 
φοφόρων στα καταστήματα κράτησης είναι πολύ μι¬ 
κρός, για λόγους διαφύλαξης της μυστικότητας της 
ψήφου, δύνανται να ψηφίσουν σ’ αυτά και άλλοι εκλογείς 
της ίδιας εκλογικής περιφέρειας που είναι γραμμένοι 
σε ειδικούς εκλογικούς καταλόγους του άρθρου 27 του 
π.δ. 96/2007. 

6. Ο διευθυντής κάθε καταστήματος κράτησης επι¬ 
λέγει τον καταλληλότερο - κατά την κρίση του - χώρο 
εντός του καταστήματος κράτησης όπου θα διεξάγεται 
η ψηφοφορία των εκλογέων - κρατουμένων. 

7. Πρόεδροι Εφορευτικής Επιτροπής σε κάθε εκλο¬ 
γικό τμήμα διορίζονται κατά προτίμηση εισαγγελικοί 
λειτουργοί. 

Ως μέλη της Εφορευτικής Επιτροπής κληρώνονται 
εκλογείς του δήμου ή της Κοινότητας στα διοικητικά 
όρια του οποίου υπάγεται το κατάστημα κράτησης. 

8. Για την ομαλότερη διεξαγωγή της ψηφοφορίας και την 
διατήρηση της τάξης στα καταστήματα κράτησης, όπου 
ψηφίζουν περισσότεροι από 30 κρατούμενοι, ο πρόεδρος 
της εφορευτικής επιτροπής του συγκεκριμένου εκλογικού 
τμήματος, σε συνεργασία με τον διευθυντή του καταστή¬ 
ματος κράτησης, μπορεί να καταρτίσει την προηγούμενη 
της ημέρας της ψηφοφορίας πρόγραμμα, σύμφωνα με το 

οποίο οι εκλογείς - κρατούμενοι θα χωρίζονται σε ομάδες, 
είτε κατά πτέρυγα του καταστήματος, είτε αλφαβητικά. 
Επίσης δύνανται, να καθορίζουν και το χρόνο προσέλευ¬ 
σης των εκλογέων κάθε ομάδας. 

9. Οι κρατούμενοι προσέρχονται στο εκλογικό τμήμα 
ένας - ένας και όχι σε ομάδες με την συνοδεία υπαλλή¬ 
λου μέχρι την είσοδο του εκλογικού τμήματος. Κατόπιν 
εισέρχονται σε αυτό και χωρίς καμμία συνοδεία, ασκούν 
ελεύθερα το εκλογικό τους δικαίωμα. 

Εξερχόμενοι, επιστρέφουν στο χώρο κράτησής τους 
με την συνοδεία υπαλλήλου. 

10. Η αναγνώριση των εκλογέων - κρατουμένων γίνε¬ 
ται βάσει της αστυνομικής τους ταυτότητας, την οποία 
προσκομίζουν στην εφορευτική επιτροπή. 

Αν δεν έχουν αστυνομική ταυτότητα προσκομίζουν κάθε 
άλλο χρήσιμο και κατάλληλο, κατά την κρίση της εφορευ¬ 
τικής επιτροπής, αποδεικτικό της ταυτότητας έγγραφο 
στοιχείο. Το στοιχείο αυτό μπορεί να δοθεί και από τον 
ατομικό τους φάκελο, ο οποίος τηρείται στο κατάστημα 
κράτησης με ευθύνη της γραμματείας και το οποίο δι¬ 
αβιβάζεται υπηρεσιακά στον πρόεδρο της εφορευτικής 
επιτροπής του συγκεκριμένου εκλογικού τμήματος. 

11. Για να πιστοποιηθεί, ότι ο εκλογέας - κρατούμενος 
άσκησε το εκλογικό του δικαίωμα, εκδίδεται βεβαίωση του 
Προέδρου της εφορευτικής επιτροπής, η οποία δεν χορη¬ 
γείται στον κρατούμενο αλλά στο διευθυντή του καταστή¬ 
ματος για να την τοποθετήσει στον ατομικό του φάκελο. 

12. Κατά την διάρκεια της ημέρας της ψηφοφορίας, οι 
υποψήφιοι των κομμάτων, ή οι αντιπρόσωποί τους, ή οι 
αναπληρωτές αυτών δύνανται να παρευρίσκονται στην 
αίθουσα ψηφοφορίας, κατά τις διατάξεις του άρθρου 
88 του π.δ. 96/2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Αυγούστου 2007 

οι ΥΠΟΥΡΓΟΙ 
ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΔΙΚΑΙΟΣΥΝΗΣ 

ΠΡ. ΠΑΥΛΟΠΟΥΛΟΣ Α. ΠΑΠΑΛΗΓΟΥΡΑΣ 

-♦- 

Αριθμ. 46676 (5) 

Καθορισμός ωρών λειτουργίας και βαθμού έντασης 
των μεγαφωνικών εγκαταστάσεων, των εκλογικών 
κέντρων κ.λπ. των κομμάτων και των συνασπισμών 
συνεργαζομένων κομμάτων κατά την προεκλογική 
περίοδο των βουλευτικών εκλογών και άλλων λε¬ 
πτομερειών. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις των άρθρων 46 παρ.2 και 48 παρ.2 του π.δ. 
96/2007 «Κωδικοποίηση σ’ ενιαίο κείμενο των διατάξεων της 
νομοθεσίας για την εκλογή βουλευτών» (ΦΕΚ 116 Α’). 

2. Την ανάγκη καθορισμού των ωρών λειτουργίας και 
του βαθμού έντασης των μεγαφωνικών εγκαταστάσεων 
των εκλογικών κέντρων των κομμάτων και των συνα¬ 
σπισμών συνεργαζομένων κομμάτων, κατά την προε¬ 
κλογική περίοδο των βουλευτικών εκλογών καθώς και 
άλλων λεπτομερειών, απαραίτητων για την εφαρμογή 
των παραπάνω διατάξεων, αποφασίζουμε: 


Καθορίζουμε τις ώρες λειτουργίας και το βαθμό έντα¬ 
σης των μεγαφωνικών εγκαταστάσεων των εκλογικών κέ¬ 
ντρων, των γραφείων και των οχημάτων των κομμάτων και 
των συνασπισμών συνεργαζομένων κομμάτων, κατά την 
προεκλογική περίοδο των βουλευτικών εκλογών καθώς 
και κάθε άλλη σχετική λεπτομέρεια, ως ακολούθως: 

1. Χρήση μεγαφωνικών εγκαταστάσεων από τα εκλογι¬ 
κά κέντρα, γραφεία και οχήματα των κομμάτων και των 
συνασπισμών συνεργαζομένων κομμάτων επιτρέπεται 
μόνο μία ημέρα πριν από τις προγραμματισμένες κεντρι¬ 
κές ή τοπικές συγκεντρώσεις και τις παρακάτω ώρες: 

α) Από 19.00 - 22.00 την προηγούμενη από τη συγκέ¬ 
ντρωση ημέρα. 

β) Από 11.00-13.00 την ημέρα της συγκέντρωσης. 

γ) Μία (1) ώρα και τριάντα (30) λεπτά πριν την προ¬ 
γραμματισμένη ώρα έναρξης της συγκέντρωσης και 

δ) Δέκα πέντε (15) λεπτά της ώρας μετά από τη λήξη 
της συγκέντρωσης. 

2. Τις παραπάνω ώρες, επιτρέπεται η εκφώνηση μόνο 
συνθημάτων. Κατ’ εξαίρεση επιτρέπεται η μετάδοση 
μουσικών υποκρούσεων και ασμάτων στις περιπτώσεις 
(γ) και (δ) της προηγουμένης παραγράφου. 

3. Απαγορεύεται η χρήση μεγαφωνικών εγκαταστά¬ 
σεων κάθε μορφής σε περίπτερα ή άλλες κατασκευές, 
καθώς και σε τροχόσπιτα που θα τοποθετηθούν από τα 
κόμματα ή τους συνασπισμούς συνεργαζομένων κομμά¬ 
των, σε χώρους που θα παραχωρηθούν σ’ αυτούς από 
τους δήμους και τις κοινότητες, έστω και αν σε κάποιο 
από αυτά χορηγηθεί άδεια ίδρυσης και λειτουργίας 
εκλογικού κέντρου. 

4. Απαγορεύεται απολύτως, η χρήση μεγαφωνικών 
εγκαταστάσεων, εκλογικών κέντρων, γραφείων και οχη¬ 
μάτων, εφόσον γειτνιάζουν με νοσηλευτικά ιδρύματα 
και σχολεία. 

5. Ο βαθμός της έντασης των μεγαφωνικών εγκατα¬ 
στάσεων δεν θα πρέπει να υπερβαίνει τα 70 Ο.Β. στην 
πηγή εκπομπής. 

6. Απαγορεύεται εντελώς η χρήση μεγαφωνικών εγκα¬ 
ταστάσεων κάθε μορφής από εκλογικά κέντρα, γρα¬ 
φεία και οχήματα των κομμάτων ή των συνασπισμών 
συνεργαζομένων κομμάτων κατά την παραμονή και την 
ημέρα των εκλογών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Αυγούστου 2007 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΔΗΜΟΣΙΑΣ ΤΑΞΗΣ 

ΠΡ. ΠΑΥΛΟΠΟΥΛΟΣ Β. ΠΟΛΥΔΩΡΑΣ 

-♦- 

Αριθμ. 46696 (6) 

Άσκηση εκλογικού δικαιώματος Ελλήνων ναυτικών κατά 

τις βουλευτικές εκλογές της 16ης Σεπτεμβρίου 2007. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕ¬ 
ΝΤΡΩΣΗΣ - ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Τις διατάξεις των άρθρων 27 παρ. 7 και 82 παρ. 8 
του π.δ. 96/2007 (ΦΕΚ 116 Α') «Κωδικοποίηση σ’ ενιαίο 
κείμενο των διατάξεων της νομοθεσίας για την εκλογή 
βουλευτών». 

β) Την ανάγκη της απρόσκοπτης άσκησης του εκλο¬ 
γικού δικαιώματος των Ελλήνων και Ελληνίδων ναυτι¬ 
κών. 

γ) Το γεγονός ότι από την απόφαση αυτή δεν προκύ¬ 
πτει δαπάνη σε βάρος του κρατικού προϋπολογισμού., 
αποφασίζουμε: 

Τη ρύθμιση λεπτομερειών για την άσκηση του εκλο¬ 
γικού δικαιώματος κατά τις βουλευτικές εκλογές της 
16ης Σεπτεμβρίου 2007 από τους Έλληνες ναυτικούς, 
ως ακολούθως: 

I. α) Σύμφωνα με την παράγραφο 7 του άρθρου 27 
του π.δ. 96/2007, Έλληνες ναυτικοί που υπηρετούν σε 
πλοίο με Ελληνική σημαία, το οποίο προβλέπεται σύμ¬ 
φωνα με τα εγκεκριμένα δρομολόγια ή το πρόγραμμα 
κινήσεώς του κατά την ημέρα της ψηφοφορίας να βρί¬ 
σκεται σε λιμάνι Δήμου ή Κοινότητας, διαφορετικής από 
αυτήν στους εκλογικούς καταλόγους της οποίας είναι 
εγγεγραμμένοι, ασκούν το εκλογικό τους δικαίωμα στις 
βουλευτικές εκλογές, στο Δήμο ή στην Κοινότητα του 
λιμένα που θα βρίσκεται το πλοίο στο οποίο υπηρετούν, 
με ονομαστικές καταστάσεις, που μετά την επικύρω¬ 
σή τους με απόφαση του οικείου Πρωτοδικείου έχουν 
ισχύ ειδικών εκλογικών καταλόγων (άρθρο 27 παρ. 6 
π.δ. 96/2007). 

β) Για να μπορέσουν να ασκήσουν το εκλογικό τους 
δικαίωμα οι πιο πάνω εκλογείς απαιτείται: 

1) Να είναι πολίτες Έλληνες και Ελληνίδες, απογε- 
γραμμένοι ναυτικοί, κάτοχοι ναυτικού φυλλαδίου και 
να υπηρετούν σε πλοίο με Ελληνική σημαία την ημέρα 
προκήρυξης των εκλογών, που είναι η ημέρα δημοσί¬ 
ευσης του Προεδρικού Διατάγματος προκήρυξης των 
εκλογών. 

2) Να είναι γραμμένοι σε εκλογικούς καταλόγους Δή¬ 
μου ή Κοινότητας του Κράτους. 

3) Να μην έχουν στερηθεί του δικαιώματος του εκλέ- 
γειν, σύμφωνα με τις διατάξεις του άρθρου 5 του π.δ. 
96/2007. 

4) Να προβλέπεται ότι το πλοίο στο οποίο υπηρετούν 
θα βρίσκεται, με βάση τα εγκεκριμένα δρομολόγια ή το 
πρόγραμμα κίνησής του κατά την ημέρα της διενέργειας 
των εκλογών, σε Ελληνικό λιμάνι Δήμου ή Κοινότητας 
διαφορετικού από εκείνον στους εκλογικούς καταλό¬ 
γους του οποίου είναι εγγεγραμμένοι. 

γ) Οι ονομαστικές καταστάσεις των εκλογέων αυτών, 
οι οποίες θα περιέχουν όλα τα στοιχεία που ορίζονται 
στην παρ. 2 του άρθρου 27 του π.δ. 96/2007 και, όπου 
συντρέχει περίπτωση, ανάλογα, στοιχεία αυτών (όπως 
π.χ. για το βαθμό και την ειδικότητα με την οποία κάθε 
εκλογέας ναυτικός υπηρετεί στο πλοίο) και στις οποίες 
θα αναγράφεται υποχρεωτικά και ο Δήμος ή η Κοινότη¬ 
τα όπου αυτοί θα ασκήσουν το εκλογικό τους δικαίω¬ 
μα, συντάσσονται και υπογράφονται από τον Πλοίαρχο 
του πλοίου που υπηρετούν, ο οποίος βεβαιώνει πάνω 
σε αυτές, ότι οι εκλογείς που περιλαμβάνονται στις 
καταστάσεις, ανήκουν στη δύναμη του πληρώματος 
του πλοίου. Οι καταστάσεις θεωρούνται για το γνήσιο 
της υπογραφής και το αληθές του περιεχομένου τους 
από τον Προϊστάμενο της Λιμενικής ή Αστυνομικής ή 
Τελωνειακής Αρχής του Δήμου ή της Κοινότητας όπου 
ναυλοχεί το πλοίο. 

δ) Οι καταστάσεις αυτές, έντυπα των οποίων οι Πλοί¬ 
αρχοι εγκαίρως πρέπει να προμηθευτούν από αρμόδιες 
Υπηρεσίες (Νομ/κές Αυτοδιοικήσεις), συντάσσονται σε 


πέντε (5) αντίτυπα. Τα τέσσερα (4) αντίτυπα, διαβιβά¬ 
ζονται - παραδίδονται μέσα σε πέντε (5) ημέρες από 
τη δημοσίευση του Προεδρικού Διατάγματος της προ¬ 
κήρυξης των εκλογών στον Πρόεδρο Πρωτοδικών της 
οικείας εκλογικής περιφέρειας στην οποία θα ασκήσουν 
το εκλογικό τους δικαίωμα οι παραπάνω εκλογείς και 
το ένα (1) αντίτυπο στον οικείο Νομάρχη, προκειμένου 
να εκτιμήσει τις αντίστοιχες ανάγκες κατά τον καθο¬ 
ρισμό των εκλογικών τμημάτων και την κατανομή των 
εκλογέων στα τμήματα αυτά. 

ε) Οι επικυρωμένες από το Πρωτοδικείο καταστάσεις, 
που αποτελούν πλέον ειδικούς εκλογικούς καταλόγους, 
αποστέλλονται αμέσως στην αρμόδια Νομ/κή Αυτοδιοί¬ 
κηση, η οποία μεριμνά για την προώθησή τους στα εκλο¬ 
γικά τμήματα που θα ψηφίσουν οι εκλογείς αυτοί. 

στ) Οι Πλοίαρχοι των πλοίων που θα καταθέσουν 
καταστάσεις στα οικεία πρωτοδικεία για εγγραφή 
στους ειδικούς εκλογικούς καταλόγους, θα πρέπει να 
μεριμνήσουν για την παραλαβή αντιγράφου θεωρημένης 
καταστάσεως από το οικείο Πρωτοδικείο. Ακόμη θα 
πρέπει να απευθυνθούν στην οικεία Νομ/κή Αυτοδιοί¬ 
κηση, στην οποία θα έχουν διαβιβάσει αντίγραφο κα¬ 
ταστάσεων, προκειμένου να παραλάβουν καταστάσεις 
κατανομής των ναυτικών στα εκλογικά τμήματα, στα 
οποία θα ασκήσουν το εκλογικό τους δικαίωμα. 

ζ) Οι ναυτικοί που, σύμφωνα με τα ανωτέρω, έχουν 
εγγράφει σε ειδικούς εκλογικούς καταλόγους, παραδί¬ 
δουν έως την 12η Σεπτεμβρίου 2007, δηλαδή τρεις (3) 
τουλάχιστον ημέρες πριν από την 16η Σεπτεμβρίου 2007, 
ημερομηνία της ψηφοφορίας, στον Πλοίαρχο του πλοίου 
που υπηρετούν την αστυνομική τους ταυτότητα και το 
διαβατήριο. Η αναγνώρισή τους ενώπιον της εφορευ¬ 
τικής επιτροπής γίνεται με την επίδειξη του ναυτικού 
τους φυλλαδίου. 

η) Οι αστυνομικές ταυτότητες και τα διαβατήρια με 
μέριμνα και ευθύνη του Πλοιάρχου φυλάσσονται σε 
ασφαλές μέρος και δεν παραδίδονται στους ενδια¬ 
φερομένους ναυτικούς παρά μόνο την επομένη των 
εκλογών. 

II. α) Οι Έλληνες ναυτικοί που υπηρετούν σε πλοία με 
Ελληνική σημαία, τα οποία κατά την ημέρα των βουλευτι¬ 
κών εκλογών βρίσκονται ή καταπλέουν σε Ελληνικό λιμάνι 
Δήμου ή Κοινότητας, διαφορετικής από αυτήν στους ειδι¬ 
κούς εκλογικούς καταλόγους της οποίας είναι εγγεγραμ¬ 
μένοι, ψηφίζουν σε εκλογικά τμήματα του Δήμου ή της 
Κοινότητας του λιμένος που βρίσκονται, όπως προβλέπουν 
οι διατάξεις του άρθρου 82 παρ. 8 του π.δ. 96/2007 και 
σύμφωνα με όσα ορίζονται στην απόφαση αυτή. 

Απαραίτητη προϋπόθεση για την εφαρμογή των ανω¬ 
τέρω διατάξεων αποτελεί η εγγραφή των υπόψη Ελλή¬ 
νων ναυτικών στους ειδικούς εκλογικούς καταλόγους 
του άρθρου 27 του π.δ. 96/2007 και η αδυναμία για 
αποδεδειγμένους λόγους ανωτέρας βίας (δυσμενείς 
καιρικές συνθήκες, βλάβη πλοίου, κ.λ.π.), να ψηφίσουν 
στον τόπο που έχει ορισθεί με τους παραπάνω ειδικούς 
εκλογικούς καταλόγους. 

β) Για την εφαρμογή των διατάξεων του άρθρου 82 
παρ. 8 του π.δ. 96/2007: «Ελληνες ναυτικοί» νοούνται οι 
απογεγραμμένοιΈλληνες και Ελληνίδες ναυτικοί, κάτο¬ 
χοι ναυτικού φυλλαδίου, εγγεγραμμένοι σε εκλογικούς 
καταλόγους Δήμου ή Κοινότητας του Κράτους, που δεν 
έχουν στερηθεί του δικαιώματος του εκλέγειν σύμφωνα 
με τις διατάξεις του άρθρου 5 του π.δ. 96/2007. 




24384 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Με τον όρο «υπηρετούν» νοούνται οι ανήκοντες στο 
πλήρωμα πλοίου, το οποίο, κατά την ημέρα δημοσίευσης 
του Προεδρικού Διατάγματος προκήρυξης των εκλογών, 
φέρει Ελληνική σημαία. 

γ) Η ψηφοφορία γίνεται με ονομαστική κατάσταση, 
που συντάσσεται και υπογράφεται από τον Πλοίαρχο 
του πλοίου στο οποίο υπηρετούν οι ναυτικοί, ο οποίος 
βεβαιώνει υπεύθυνα πάνω σ'αυτήν ότι αυτοί που περι¬ 
λαμβάνονται στην κατάσταση, ανήκουν στο πλήρωμα 
του πλοίου και είναι γραμμένοι σε ειδικούς εκλογικούς 
καταλόγους του άρθρου 27 του π.δ. 96/2007. Η κατά¬ 
σταση αυτή, για κάθε εκλογέα ναυτικό, πρέπει να πε¬ 
ριλαμβάνει τα ακόλουθα στοιχεία: 

1) Το ονοματεπώνυμο του ναυτικού 

2) Το όνομα πατέρα και μητέρας 

3) Το ονοματεπώνυμο του συζύγου, αν πρόκειται για 
έγγαμες γυναίκες. 

4) Το έτος γέννησης 

5) Τον αριθμό ναυτικού φυλλαδίου (Μ.Ε.Θ.) 

6) Το βαθμό ή την ειδικότητα, με την οποία υπηρετεί 
στο πλοίο. 

7) Το όνομα του πλοίου, τον αριθμό και το λιμάνι 
νηολογίου του. 

Στην κατάσταση γίνεται μνεία ότι αυτή εκδίδεται, για 
την ψηφοφορία κατά τις βουλευτικές εκλογές της 16ης 
Σεπτεμβρίου 2007, σύμφωνα με τις διατάξεις του άρθρου 
82 παρ. 8 της εκλογικής νομοθεσίας (π.δ. 96/2007). 

δ) Την ονομαστική κατάσταση μαζί με το αντίγραφο 
που αναφέρεται στο πιο πάνω σημείο 1 (στ) προσκομίζει 
κατά την ημέρα της ψηφοφορίας ο Πλοίαρχος στον 
Προϊστάμενο της Λιμενικής ή Αστυνομικής ή Τελωνει- 
ακής Αρχής του Δήμου ή της Κοινότητας που ναυλο- 
χεί το πλοίο, προκειμένου να θεωρηθεί το γνήσιο της 
υπογραφής του και το αληθές του περιεχομένου της. 
Στη συνέχεια η ονομαστική κατάσταση παραδίδεται 
απευθείας στον Πρόεδρο της εφορευτικής επιτροπής 
του οικείου εκλογικού τμήματος από τον Πλοίαρχο ή 
αξιωματικό του πλοίου. 

ε) Προκειμένου να προβεί στη θεώρηση της ονομα¬ 
στικής κατάστασης ο Προϊστάμενος της Λιμενικής ή 
Αστυνομικής ή Τελωνειακής Αρχής λαμβάνει υπόψη: 

1) Το ναυτολόγιο του πλοίου 

2) Το ημερολόγιο γέφυρας του πλοίου 

3) Τα διαλαμβανόμενα στο πιο κάτω σημείο II (η) της 
παρούσης. 

στ) Κατά τη θεώρηση των ονομαστικών καταστάσε¬ 
ων καταχωρείται από τον Προϊστάμενο της Λιμενικής, 
Αστυνομικής ή Τελωνειακής Αρχής, εγγραφή στο ημε¬ 
ρολόγιο του πλοίου ότι θεωρήθηκαν καταστάσεις σύμ¬ 
φωνα με άρθρο 82 παραγρ. 8 του π.δ. 96/2007, με μνεία 
του Πρωτοδικείου που θεώρησε τους αρχικούς ειδικούς 
εκλογικούς καταλόγους του συγκεκριμένου πλοίου. 

ζ) Πριν από την θεώρηση, ο Προϊστάμενος της Λιμε¬ 
νικής ή Αστυνομικής ή Τ ελωνειακής Αρχής, θα ελέγχει 
από το ημερολόγιο γεφύρας του πλοίου αν έχει γίνει 
θεώρηση άλλης καταστάσεως σύμφωνα με την παρα¬ 
πάνω διαδικασία από άλλη αρμόδια Αρχή. 

η) Επίσης, ο προϊστάμενος της Λιμενικής ή Αστυνο¬ 
μικής ή Τ ελωνειακής Αρχής, πριν από τη θεώρηση, θα 
ζητά από τον Πλοίαρχο να του επιδείξει το θεωρημένο 
από το οικείο Πρωτοδικείο αντίγραφο ειδικού εκλογικού 
καταλόγου του πλοίου, προκειμένου να διαπιστώσει 
ότι οι αναφερόμενοι στις υπό θεώρηση ονομαστικές 


καταστάσεις του άρθρου 82 παραγρ. 8 του π.δ. 96/2007, 
περιλαμβάνονται και στον αρχικά συνταχθέντα ειδικό 
εκλογικό κατάλογο. 

Για το λόγο αυτό οι Πλοίαρχοι θα πρέπει να μερι- 
μνήσουν για την έγκαιρη παραλαβή θεωρημένου από 
το οικείο Πρωτοδικείο αντιγράφου ειδικού εκλογικού 
καταλόγου. 

θ) Ο εκλογέας ναυτικός ασκεί το εκλογικό του δι¬ 
καίωμα με το ναυτικό του φυλλάδιο, εφαρμοζομένων 
κατά τα λοιπά των διατάξεων της παρ. 4 του άρθρου 
82 του π.δ. 96/2007. 

ι) Επισημαίνεται ότι, οι διατάξεις της παραγρ. 8 του 
άρθρου 82 του π.δ. 96/2007 έχουν εφαρμογή μόνο στην 
περίπτωση που τα μέλη του πληρώματος του πλοίου 
είναι γραμμένα στους ειδικούς εκλογικούς καταλόγους 
του άρθρου 27 της ιδίας πιο πάνω νομοθεσίας και για 
αποδεδειγμένους λόγους ανωτέρας βίας (δυσμενείς 
καιρικές συνθήκες, βλάβη πλοίου κλπ.), δεν είναι δυνα¬ 
τή η ψηφοφορία αυτού (πληρώματος) στον τόπο που 
έχει ορισθεί με τους παραπάνω ειδικούς εκλογικούς 
καταλόγους. 

III. α) Αυτονόητο είναι ότι στους Έλληνες ναυτικούς 
παρέχεται η δυνατότητα ν’ ασκήσουν το εκλογικό τους 
δικαίωμα στο Δήμο ή στην Κοινότητα στους εκλογικούς 
καταλόγους της οποίας είναι εγγεγραμμένοι, εφ’όσον 
δηλώσουν την πρόθεσή τους στον Πλοίαρχο του πλοίου 
που υπηρετούν, ο οποίος θα κρίνει για τη χορήγηση 
ή όχι σχετικής άδειας, ανάλογα με τις λειτουργικές 
ανάγκες του πλοίου. 

Οι εκλογείς αυτοί οφείλουν να προσκομίσουν στην 
εφορευτική επιτροπή βεβαίωση του Πλοιάρχου ότι δεν 
έχουν εγγράφει σε ειδικούς εκλογικούς καταλόγους. 

β) Με σκοπό την παροχή δυνατότητας άσκησης του 
εκλογικού δικαιώματος σε μεγαλύτερο αριθμό Ελλήνων 
ναυτικών - μελών πληρώματος πλοίων, που δεν είναι 
εγγεγραμμένοι σε ειδικούς εκλογικούς καταλόγους συ- 
στήνεται στους Πλοιάρχους των εν λόγω πλοίων, να 
χορηγήσουν, ύστερα από εκτίμηση των υπηρεσιακών 
αναγκών του πλοίου κατά την ημέρα ψηφοφορίας, άδεια 
απουσίας, που να καλύπτει τον απολύτως αναγκαίο 
χρόνο για τη μετάβασή τους στον τόπο άσκησης 
του εκλογικού τους δικαιώματος και την επιστροφή 
τους από αυτόν. Αυτονόητο είναι ότι στους ναυτικούς 
- μέλη πληρώματος πλοίων που είναι εγγεγραμμένοι 
στους ειδικούς εκλογικούς καταλόγους σύμφωνα με το 
άρθρο 27 παράγρ. 7 του π.δ. 96/2007 θα πρέπει να χο¬ 
ρηγηθεί η απαραίτητη άδεια απουσίας για την άσκηση 
του εκλογικού τους δικαιώματος. 

IV. Μέλη πληρώματος πλοίων που δεν θα ασκήσουν το 
εκλογικό τους δικαίωμα κατά τις ως άνω εκλογές (λόγω 
π.χ. υπηρεσιακών αναγκών πλοίων) θα πρέπει να εφοδι- 
ασθούν με σχετική βεβαίωση του Πλοιάρχου, στην οποία 
θα αναφέρονται οι λόγοι μη ασκήσεως του εκλογικού 
τους δικαιώματος, θεωρημένη από Λιμενική Αρχή ή Προ¬ 
ξενική Αρχή αν το πλοίο βρίσκεται στο εξωτερικό, για 
το γνήσιο της υπογραφής του Πλοιάρχου. Η πιο πάνω 
βεβαίωση θα υποβληθεί από τους ενδιαφερομένους 
μετά τις εκλογές στην Εισαγγελία Πρωτοδικών όπου 
υπάγεται ο Δήμος ή η Κοινότητα, στους Εκλογικούς 
Καταλόγους της οποίας είναι εγγεγραμμένοι. 

V. Ναυτικοί που έχουν εγγράφει στους ειδικούς εκλο- 

γικούς καταλόγους και απολύθηκαν ή πρόκειται να 
απολυθούν πριν από την ημερομηνία διενέργειας των 
γενικών βουλευτικών εκλογών της 16ης Σεπτεμβρίου 
2007, δεν μπορούν να ψηφίσουν με τους εκλογείς του 
πλοίου από το οποίο απολύθηκαν και στους ειδικούς 
εκλογικούς καταλόγους του οποίου έχουν περιληφθεί. 

Οι εκλογείς αυτοί θα ασκήσουν το εκλογικό τους 
δικαίωμα στο δήμο ή την κοινότητα, στους εκλογικούς 
καταλόγους του οποίου είναι γραμμένοι. Για το σκοπό 
αυτό ο Πλοίαρχος του πλοίου από το οποίο απολύθη¬ 
καν πρέπει να τους παραδώσει την αστυνομική τους 
ταυτότητα και το διαβατήριο.Παράλληλα την ημέρα 
των εκλογών με φροντίδα του πλοιάρχου πρέπει να 
ενημερωθούν σχετικά οι εφορευτικές επιτροπές των 
εκλογικών τμημάτων στα οποία εντάχθηκαν για να ψη¬ 
φίσουν οι εκλογείς αυτοί, βάσει της εγγραφής τους 
στους ειδικούς εκλογικούς καταλόγους, καθώς και το 
αρμόδιο Πρωτοδικείο. 

Στο σχετικό έγγραφό του, ο πλοίαρχος πρέπει να 
αναφέρει τα στοιχεία του πλοίου και του ναυτικού κα¬ 
θώς και την ημερομηνία απόλυσής του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Αυγούστου 2007 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΕΜΠΟΡΙΚΗΣ ΝΑΥΤΙΛΙΑΣ 

ΠΡ. ΠΑΥΛΟΠΟΥΛΟΣ Μ. ΚΕΦΑΛΟΓΙΑΝΝΗΣ 
-♦- 

Αριθμ. 1025/14/58-ζ (7) 

Ρύθμιση θεμάτων τάξης και ασφάλειας κατά τις Βου¬ 
λευτικές Εκλογές. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΔΗΜΟΣΙΑΣ ΤΑΞΕΩΣ 

Έχοντας υπόψη: 

1. Τις διατάξεις του άρθρου 48 του π.δ. 96/2007 «Κω¬ 
δικοποίηση σ’ ενιαίο κείμενο των διατάξεων της νομο¬ 
θεσίας για την εκλογή Βουλευτών» (Α' -116). 

2. Τις διατάξεις του άρθρου 90 του π.δ. 63/2005 «Κω¬ 
δικοποίηση της νομοθεσίας για την Κυβέρνηση και τα 
Κυβερνητικά όργανα» (Α'-98). 

3. Τις διατάξεις του π.δ. 373/1995 «Συγχώνευση των 
Υπουργείων Προεδρίας της Κυβέρνησης και Εσωτερικών 
στο Υπουργείο Δημόσιας Διοίκησης και Αποκέντρωσης 
και καθορισμός των αρμοδιοτήτων του» (Α'-201). 

4. Την ανάγκη προσαρμογής των μέτρων και διαδι¬ 
κασιών κατά τις Βουλευτικές Εκλογές, με σκοπό την 
τήρηση της τάξης και την ίση και αντικειμενική μετα¬ 
χείριση των υποψηφίων πολιτικών κομμάτων και υπο¬ 
ψηφίων αυτών. 

5. Το γεγονός ότι από τις διατάξεις της παρούσας 
απόφασης δεν προκαλούνται δαπάνες σε βάρος του 
κρατικού προϋπολογισμού, αποφασίζουμε: 

Αρθρο 1 

Αδεια ίδρυσης εκλογικών κέντρων. 

Η ίδρυση εκλογικών κέντρων κατά τις Βουλευτικές 
Εκλογές, επιτρέπεται κατόπιν αδείας της αρμόδιας 
αστυνομικής αρχής, η οποία χορηγείται σύμφωνα με 
τις διατάξεις του άρθρου 136 του π.δ. 141/1991 (Α’-58). 


Άρθρο 2 

Προϋποθέσεις ίδρυσης. 

1. Η άδεια ίδρυσης εκλογικού κέντρου χορηγείται, κα¬ 
τόπιν αιτήσεως του ενδιαφερομένου ή άλλου πληρεξου¬ 
σίου ατόμου, με βάση τη σειρά προτεραιότητας, όπως 
αυτή καθορίζεται στο επόμενο άρθρο της παρούσας, 
εφόσον ο χώρος για τον οποίο ζητείται η άδεια: 

α. Είναι ασφαλής από στατικής απόψεως και υφίστα- 
ται δικαίωμα νόμιμης χρήσης αυτού για τον ανωτέρω 
σκοπό. 

β. Απέχει από άλλο εκλογικό κέντρο, ανάλογα με τον 
πληθυσμό της κάθε πόλης ως ακολούθως: 

(1) Γ ια πόλεις με πληθυσμό άνω των 100.000 κατοίκων, 
τουλάχιστον 200 μ. 

(2) Γ ια πόλεις με πληθυσμό άνω των 50.000 κατοίκων, 
τουλάχιστον 150 μ. 

(3) Γ ια πόλεις με πληθυσμό άνω των 20.000 κατοίκων, 
τουλάχιστον 100 μ. 

(4) Γ ια πόλεις με πληθυσμό κάτω των 20.000 κατοί¬ 
κων, 50 μ. 

Κατ’ εξαίρεση, σε περιπτώσεις που οι εδαφομορφολο- 
γικές και οικιστικές ιδιαιτερότητες των πολεοδομικών 
συγκροτημάτων δεν επιτρέπουν την τήρηση των ως 
άνω αποστάσεων ή κατά την κρίση του διοικητού του 
αστυνομικού τμήματος δεν προκύπτουν προβλήματα 
διατάραξης της δημόσιας τάξης και ασφάλειας δύναται 
η απόσταση αυτή να μειώνεται, σε καμιά δε περίπτωση 
δεν μπορεί να είναι μικρότερη των 30 μέτρων. 

2. Η σχετική αίτηση κατατίθεται αυτοπροσώπως στο 
αρμόδιο αστυνομικό τμήμα από τον εκπρόσωπο του 
πολιτικού κόμματος ή συνασπισμού κομμάτων. 

Στα νησιά που δεν εδρεύει αστυνομικό τμήμα, η αίτηση 
υποβάλλεται στον οικείο αστυνομικό σταθμό ή φυλάκιο, 
το οποίο ενημερώνει αμέσως το αρμόδιο αστυνομικό 
τμήμα για το χρόνο υποβολής της αίτησης, την οποία 
και υποβάλλει σ’ αυτό για τα περαιτέρω. 

3. Με την αίτηση συνυποβάλλονται και τα ακόλουθα 
δικαιολογητικά: 

α. Άδεια καταλήψεως κοινοχρήστου χώρου του οικείου 
δήμου ή κοινότητας, εφόσον η άδεια ζητείται για τέτοιο 
χώρο, ή ιδιωτικό συμφωνητικό ή μισθωτήριο συμβόλαιο 
ή υπεύθυνη δήλωση του ιδιοκτήτη του χώρου, από την 
οποία να προκύπτει ότι η μίσθωση ή παραχώρηση του 
χώρου γίνεται για ίδρυση εκλογικού κέντρου. Αν ο χώ¬ 
ρος ανήκει στον ενδιαφερόμενο αρκεί η υποβολή σχε¬ 
τικής υπεύθυνης δήλωσης του Ν. 1599/1986. 

β. Βεβαίωση μηχανικού του δημοσίου ή ιδιώτη διπλω¬ 
ματούχου μηχανικού, στην οποία βεβαιώνεται η ασφά¬ 
λεια του χώρου από στατικής απόψεως. 

4. Ο διοικητής του αστυνομικού τμήματος, που δέχεται 
τα δικαιολογητικά, διατάσσει την ενέργεια αυτοψίας του 
χώρου από αξιωματικό, ο οποίος στη σχετική έκθεσή 
του, διατυπώνει και τις απόψεις του σχετικά με τον 
κίνδυνο διατάραξης της τάξης από τη λειτουργία του 
εκλογικού κέντρου. Προς τούτο μπορεί να ζητεί και τη 
γνώμη της οικείας υπηρεσίας τροχαίας ή της υπηρεσίας 
που εκτελεί καθήκοντα τροχαίας. 

5. Υπό τις ανωτέρω προϋποθέσεις, επιτρέπεται η χο¬ 
ρήγηση αδειών ίδρυσης εκλογικών κέντρων και σε πε¬ 
ρίπτερα ή παρόμοιας φύσεως κατασκευές, ιδίως τροχό¬ 
σπιτα, κιόσκια και τροχοβίλες, που είναι εγκατεστημένες 
σε παραχωρηθέντες από τους οικείους Ο.Τ.Α. κοινό¬ 
χρηστους χώρους, χωρίς δικαίωμα χρήσης μεγαφώνων, 

καθώς και σε δημόσια κέντρα, ιδίως καφενεία, ζαχαρο¬ 
πλαστεία, εφόσον διακόπτουν τη λειτουργία τους για 
το αντίστοιχο χρονικό διάστημα και χρησιμοποιούνται 
αποκλειστικά ως εκλογικά κέντρα, ή έχει απαγορευθεί 
η λειτουργία τους ως δημοσίων κέντρων. 

6. Οι άδειες ίδρυσης εκλογικών κέντρων ανακαλούνται 
σύμφωνα με τις διατάξεις των άρθρων 134 και 135 του 
π.δ. 141/1991. 

Άρθρο 3 

Σειρά προτεραιότητας για ίδρυση εκλογικών κέντρων 

1. Οι αιτήσεις για ίδρυση εκλογικών κέντρων, λαμβά- 
νονται υπόψη εφόσον κατατίθενται μετά την Οδ.ΟΟ' ώρα 
της ημέρας έναρξης της προεκλογικής περιόδου. 

Ειδικά στις περιπτώσεις διάλυσης της Βουλής, ως 
χρόνος έναρξης κατάθεσης των αιτήσεων ορίζεται η 
Οδ.ΟΟ' ώρα της επόμενης ημέρας, από τη δημοσίευση 
του σχετικού Προεδρικού Διατάγματος. 

2. Η σειρά προτεραιότητας των αιτήσεων για ίδρυ¬ 
ση εκλογικών κέντρων, καθορίζεται με βάση το χρόνο 
κατάθεσης της σχετικής αίτησης. Για το σκοπό αυτό, 
κατά την παραλαβή της αίτησης, σημειώνεται επί του 
σώματος αυτής ολογράφως και αριθμητικούς, η ημερο¬ 
μηνία και ώρα κατάθεσής της, καθώς και τα στοιχεία 
του ατόμου που την προσκόμισε. 

Η πράξη αυτή υπογράφεται από τον διοικητή της Υπη¬ 
ρεσίας και τον προσκομίσαντα και σφραγίζεται, ταυτό¬ 
χρονα δε γνωστοποιείται και η σειρά προτεραιότητας 
που λαμβάνει η αίτηση ίδρυσης εκλογικού κέντρου για 
το συγκεκριμένο χώρο ή οίκημα. 

3. Η προσέλευση και παραμονή των αιτούντων στο 
αστυνομικό κατάστημα πριν την Οδ.ΟΟ' ώρα της ημέρας 
που ορίζεται στην παρ. 1 του παρόντος άρθρου, δεν 
δημιουργεί δικαίωμα σειράς προτεραιότητας και η κα¬ 
τάθεση των αιτήσεων θεωρείται ότι γίνεται ταυτόχρονα 
την Οδ.ΟΟ' ώρα. 

4. Σε περίπτωση ταυτόχρονης υποβολής αιτήσεων 
κατά την προηγούμενη παράγραφο που αφορούν την 
ίδρυση εκλογικών κέντρων στον ίδιο χώρο ή οίκημα ή 
σε εγγύς μεταξύ τους χώρους ή οικήματα, ( αποστάσεις 
μικρότερες των αναφερομένων στην περίπτωση β παρ. 
1 άρθρου 2 της παρούσης) η μεταξύ τους σειρά προτε¬ 
ραιότητας καθορίζεται ως ακολούθως: 

α. Ανάλογα με τη δύναμη που είχαν τα κόμματα στη 
Βουλή, πριν τη διάλυσή της και την προκήρυξη των 
εκλογών. 

β. Μεταξύ κομμάτων και συνασπισμών κομμάτων που 
δεν εκπροσωπούνταν στην τελευταία Βουλή, γίνεται 
κλήρωση. 

5. Η κλήρωση πραγματοποιείται παρουσία όλων των 
ενδιαφερομένων και σε περίπτωση αποχωρήσεως ενός 
ή περισσοτέρων εξ αυτών, παρουσία των υπολοίπων. 

Ο τρόπος και η διαδικασία κληρώσεως ενεργείται 
κατά την κρίση των ενδιαφερομένων και για το αποτέ¬ 
λεσμα αυτής συντάσσεται πράξη από τον διοικητή του 
Αστυνομικού Τμήματος, η οποία υπογράφεται από τον 
ίδιο και από όσους ενδιαφερομένους παρίστανται. 

Δεν απαιτείται κλήρωση όταν οι ενδιαφερόμενοι συμ¬ 
φωνούν μεταξύ τους για τον καθορισμό της σειράς 
προτεραιότητας. Στην περίπτωση αυτή συντάσσεται 
σχετική πράξη στο σώμα κάθε αίτησης, η οποία υπο¬ 
γράφεται από τους ενδιαφερομένους και το διοικητή 
του Τμήματος. 

Αρθρο 4 

Σειρά προτεραιότητας 
προεκλογικών ομιλιών σε ανοικτό χώρο. 

1. Οι προεκλογικές ομιλίες σε ανοικτό χώρο πραγμα¬ 
τοποιούνται, κατόπιν εγκρίσεως της αστυνομικής Αρχής, 
ύστερα από αίτηση των ενδιαφερομένων που υποβάλλε¬ 
ται στο οικείο Αστυνομικό Τμήμα, από τον εκπρόσωπο 
του πολιτικού κόμματος ή συνασπισμού κομμάτων ή τον 
υποψήφιο Βουλευτή ή εκπρόσωπό του. 

Στα νησιά που δεν εδρεύει Αστυνομικό Τμήμα, η αί¬ 
τηση υποβάλλεται στον οικείο Αστυνομικό Σταθμό ή 
Φυλάκιο, το οποίο ενημερώνει αμέσως το αρμόδιο Αστυ¬ 
νομικό Τμήμα για το χρόνο υποβολής της αίτησης, την 
οποία και υποβάλλει σ’ αυτό για τα περαιτέρω. 

2. Εφόσον η ομιλία πρόκειται να γίνει από εξώστες 
οικοδομών ή ειδικές εξέδρες ή άλλες κατασκευές ή 
πρόκειται να χρησιμοποιηθούν πρόσθετες ηλεκτρολο- 
γικές εγκαταστάσεις, ο ενδιαφερόμενος συνυποβάλλει 
και υπεύθυνη δήλωση του ν. 1599/1966, με την οποία 
δηλώνει ότι θα λάβει όλα τα απαραίτητα μέτρα, ώστε 
να εξασφαλίζεται η στατική επάρκεια των κατασκευών 
και η ασφάλεια του χώρου και των εγκαταστάσεων. 

Η αστυνομική Αρχή δύναται να ζητεί και την υποβολή, 
πριν από την πραγματοποίηση της ομιλίας, βεβαίωσης 
του αρμόδιου μηχανικού ή ηλεκτρολόγου, ότι ελήφθη- 
σαν τα προαναφερόμενα μέτρα. 

3. Γ ια τον καθορισμό της σειράς προτεραιότητας των 
αιτήσεων, εφαρμόζονται ανάλογα οι διατάξεις των πα¬ 
ραγράφων 2 και 3 του άρθρου 3 της παρούσας. Σε 
περίπτωση ταυτόχρονης υποβολής αιτήσεων για πραγ¬ 
ματοποίηση προεκλογικής ομιλίας στον ίδιο τόπο και 
χρόνο ή σε εγγύς μεταξύ τους τόπο και χρόνο, ώστε να 
δημιουργείται κίνδυνος διατάραξης της δημόσιας τάξης 
και ασφάλειας, η μεταξύ τους σειρά προτεραιότητας 
καθορίζεται σύμφωνα με τα οριζόμενα στην παράγραφο 
4 του προηγουμένου άρθρου. 

Επίσης η σειρά προτεραιότητας των αιτήσεων ομιλιών 
μεταξύ υποψηφίων Βουλευτών ανεξαρτήτως κόμματος, 
καθορίζεται με κλήρωση. Μεταξύ δε κομμάτων και υπο¬ 
ψηφίων Βουλευτών, προτεραιότητα έχουν τα κόμματα. 

4. Για την κλήρωση εφαρμόζονται αναλογικά οι διατά¬ 
ξεις της παραγράφου 5 του προηγουμένου άρθρου. 

5. Η αστυνομική αρχή εγκρίνει την πραγματοποίηση 
της προεκλογικής ομιλίας, εφόσον συντρέχουν οι ακό¬ 
λουθες προϋποθέσεις: 

α. Ο χώρος για τον οποίο ζητείται η άδεια, να απέχει 
από χώρο άλλης προεκλογικής ομιλίας για την οποία 
εκδόθηκε άδεια, ανάλογη απόσταση, σύμφωνα με τα 
προβλεπόμενα στην περίπτωση β' της παρ. 1 του Άρ¬ 
θρου 2 της παρούσης. 

β. Οι χώροι και εγκαταστάσεις που θα χρησιμοποιη¬ 
θούν για την πραγματοποίηση της προεκλογικής ομιλίας 
δεν εγκυμονούν κινδύνους για τους μετέχοντες στη 
συγκέντρωση και το κοινό. 

6. Η πράξη εγκρίσεως συντάσσεται επί του σώματος 
της αιτήσεως, αντίγραφο της οποίας επιδίδεται στον 
ενδιαφερόμενο. 

Αρθρο 5 

Απαγορεύσεις - Προσφυγές. 

1. Δεν επιτρέπεται η πραγματοποίηση προεκλογικών 
συγκεντρώσεων και ομιλιών την προηγούμενη και κατά 
την ημέρα των εκλογών. 

2. Κατά των αποφάσεων των αστυνομικών αρχών που 
αφορούν τη χορήγηση αδειών ιδρύσεως εκλογικών κέ¬ 
ντρων και την έγκριση πραγματοποίησης προεκλογικών 
ομιλιών καθώς και τα λοιπά θέματα που ανακύπτουν 
κατά τη διαδικασία χορήγησης των ανωτέρω αδειών 
και εγκρίσεων, ο ενδιαφερόμενος δικαιούται ν’ ασκήσει 
ενδικοφανή προσφυγή, ενώπιον του Γενικού Γραμματέα 
Περιφέρειας, εντός ανατρεπτικής προθεσμίας 5 ημερών 
από την κοινοποίηση της απόφασης ή την αμφισβήτηση 
της ενέργειας της αρχής. 

Άρθρο 6 

Εκλογές για το Ευρωπαϊκό Κοινοβούλιο 

Για τη ρύθμιση θεμάτων δημόσιας τάξης και ασφάλει¬ 
ας κατά τις εκλογές για την ανάδειξη αντιπροσώπων 
στο Ευρωπαϊκό Κοινοβούλιο (Ευρωεκλογές), εφαρμό¬ 
ζονται ανάλογα οι σχετικές διατάξεις της παρούσας 
απόφασης. 

Άρθρο 7 
Κυρώσεις. 

Οι παραβάτες των διατάξεων της παρούσας απόφα¬ 
σης διώκονται και τιμωρούνται σύμφωνα με τις διατά¬ 
ξεις της παρ. 3 του άρθ. 119 του π.δ. 96/2007 (Α' -116). 

Άρθρο 8 

Καταργούμενες διατάξεις. 

Από την έναρξη ισχύος της παρούσας, καταργείται 
η υπ’ αριθμ. 1025/14/55-δ από 20.1.2004 ομοία μας (ΦΕΚ. 
Β'- 823). 

Άρθρο 9 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Αυγούστου 2007 

οι ΥΠΟΥΡΓΟΙ 
ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΔΗΜΟΣΙΑΣ ΤΑΞΕΩΣ 

ΠΡΟΚΟΠΙΟΣ ΠΑΥΛΟΠΟΥΛΟΣ ΒΥΡΩΝ ΠΟΛΥΔΩΡΑΣ 
-♦- 

Αριθμ. 46695 (8) 

Συγκρότηση Διακομματικής Επιτροπής Εκλογών. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις της παρ. 1 του άρθρου 43 του π.δ. 
96/2007 (ΦΕΚ 116 Α’) «Κωδικοποίηση σ’ ενιαίο κείμενο 
των διατάξεων της νομοθεσίας για την εκλογή βου¬ 
λευτών». 

2. Τις διατάξεις του π.δ. 154 (ΦΕΚ 196 Α718.8.2007), με 
τις οποίες προκηρύχθηκαν γενικές βουλευτικές εκλο¬ 
γές και ορίστηκε ημέρα διενέργειας της ψηφοφορίας 
η Κυριακή 16 Σεπτεμβρίου 2007. 

3. Τις σχετικές υποδείξεις των κομμάτων που εκπρο¬ 
σωπούνται στη Βουλή κατά την τρέχουσα βουλευτική 
περίοδο, με τις οποίες ορίσθηκαν οι εκπρόσωποί τους 
που θα μετέχουν στην Διακομματική Επιτροπή Εκλο¬ 
γών. 


4. Το γεγονός ότι από την παρούσα δεν προκαλεί- 
ται δαπάνη σε βάρος του κρατικού προϋπολογισμού, 
αποφασίζουμε: 

Συγκροτούμε τη Διακομματική Επιτροπή Εκλογών, η 
οποία αποτελείται από τους εκπροσώπους των παρα¬ 
κάτω κομμάτων, ως ακολούθως: 

Α' Τακτικά Μέλη: 

1. Νέας Δημοκρατίας, Λευτέρη Ζαγορίτη 

2. Πανελλήνιου Σοσιαλιστικού Κινήματος, Ευάγγελο 
Βενιζέλο 

3. Κομμουνιστικού Κόμματος Ελλάδος, Αντώνη Σκυλ- 
λάκο 

4. Συνασπισμού της Ριζοσπαστικής Αριστερός - Ενω¬ 
τικό Ψηφοδέλτιο, Ιωάννη Θεωνά 

Β' Αναπληρωματικά Μέλη: 

1. Νέας Δημοκρατίας, Μενέλαο Δασκαλάκη 

2. Πανελλήνιου Σοσιαλιστικού Κινήματος, Ροβέρτο 
Σπυρόπουλο 

3. Συνασπισμού της Ριζοσπαστικής Αριστερός - Ενω¬ 
τικό Ψηφοδέλτιο, Δημήτριο Δαρειώτη 

Στην Επιτροπή μετέχει ο Υπουργός Εσωτερικών, Δη¬ 
μόσιας Διοίκησης και Αποκέντρωσης, ως Πρόεδρος 
αυτής. 

Έργο της Επιτροπής είναι η υποβολή προτάσεων για 
την εφαρμογή των διατάξεων του ν. 3023/2002, που 
αφορούν στους όρους διεξαγωγής του προεκλογικού 
αγώνα. 

Γραμματέας της Επιτροπής και υπεύθυνος για την 
τήρηση των πρακτικών ορίζεται ο Θεοδόσης Φλώρος, 
υπάλληλος ΠΕ Διοικητικού της Δ/νσης Εκλογών του 
ΥΠ.ΕΣ.Δ.Δ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Αυγούστου 2007 

Ο ΥΠΟΥΡΓΟΣ 

ΠΡ. ΠΑΥΛΟΠΟΥΛΟΣ 
-♦- 

Αριθμ. 46674 (9) 

Καθορισμός χρόνου και τρόπου υποβολής δήλωσης από 
τους στρατιωτικούς, τους υπηρετούντες στις ένο¬ 
πλες δυνάμεις ή στο Λιμενικό Σώμα, το προσωπικό 
της Ελληνικής Αστυνομίας και του Πυροσβεστικού 
Σώματος για την άσκηση του εκλογικού τους δικαιώ¬ 
ματος στις βουλευτικές εκλογές της 16ης Σεπτεμ¬ 
βρίου 2007. 

Ο ΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του τελευταίου εδαφίου της παραγρά¬ 
φου 1 του άρθρου 27 του π.δ. 96/2007 «Κωδικοποίηση σ’ 
ενιαίο κείμενο των διατάξεων της νομοθεσίας για την 
εκλογή βουλευτών». 

2. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

1. Το προσωπικό της Ελληνικής Αστυνομίας και του 
Πυροσβεστικού Σώματος και οι στρατιωτικοί, που υπη¬ 
ρετούν με οποιαδήποτε ιδιότητα στις ένοπλες δυνάμεις 
ή στο Λιμενικό Σώμα και είναι εγγεγραμμένοι στους 
εκλογικούς καταλόγους Δήμου ή Κοινότητας του Κρά- 

τους, οφείλουν να δηλώσουν εγγράφως, στους Προϊ¬ 
σταμένους ή διοικητές τους, την πρόθεσή τους να 
ασκήσουν το εκλογικό τους δικαίωμα στο Δήμο ή την 
Κοινότητα, στους εκλογικούς καταλόγους των οποίων 
είναι εγγεγραμμένοι, μέχρι και την μεθεπόμενη ημέρα 
από την έναρξη της προεκλογικής περιόδου, η οποία 
σύμφωνα με το άρθρο 31 του π.δ. 96/2007, αρχίζει από τη 
δημοσίευση του διατάγματος διάλυσης της Βουλής ή τη 
δωδέκατη ημέρα πριν από την, κατά το άρθρο 53 παρ. 1 
του Συντάγματος, λήξη της βουλευτικής περιόδου. 

2. Οι προϊστάμενοι ή διοικητές, στους οποίους υποβάλ¬ 
λονται οι δηλώσεις, ύστερα από εκτίμηση των υπηρεσια¬ 
κών αναγκών, χορηγούν σχετική έγκριση και ειδική άδεια 
απουσίας για τον απολύτως αναγκαίο χρόνο, δηλαδή 
για το χρόνο που πραγματικά απαιτείται για τη μετάβα¬ 
ση στον τόπο άσκησης του εκλογικού τους δικαιώματος 
και την επιστροφή τους στην έδρα της υπηρεσίας με 
το ταχύτερο, σύνηθες, συγκοινωνιακό μέσο. Ο χρόνος 
αυτός δεν συνυπολογίζεται στο χρόνο της κανονικής 
άδειας που δικαιούνται τα ανωτέρω πρόσωπα. 

3. Όλοι οι ανωτέρω εκλογείς, στους οποίους χορηγεί¬ 
ται σχετική έγκριση και ειδική άδεια απουσίας για να 
ασκήσουν το εκλογικό τους δικαίωμα στο Δήμο ή την 
Κοινότητα στους εκλογικούς καταλόγους των οποίων 
είναι εγγεγραμμένοι, διαγράφονται με μέριμνα και ευθύ¬ 
νη των προϊσταμένων ή διοικητών τους από τις ειδικές 
εκλογικές καταστάσεις, πριν από την αποστολή τους 
στον αρμόδιο πρόεδρο πρωτοδικών της οικείας εκλο¬ 
γικής περιφέρειας για επικύρωση. 

4. Οι εκλογείς αυτοί, που θα ασκήσουν το εκλογικό 
τους δικαίωμα στον τόπο εγγραφής στους εκλογικούς 
καταλόγους, οφείλουν να προσκομίσουν στην εφορευ¬ 
τική επιτροπή βεβαίωση από τις υπηρεσίες τους, ότι δεν 
έχουν εγγράφει σε ειδικούς εκλογικούς καταλόγους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Αυγούστου 2007 

Ο ΥΠΟΥΡΓΟΣ 

ΠΡ. ΠΑΥΛΟΠΟΥΛΟΣ 
-♦- 

Αριθμ. 46693 (10) 

Καθορισμός τρόπου χρήσης των χώρων που διατίθε¬ 
νται κατά την προεκλογική περίοδο στα πολιτικά 
κόμματα και σε συνασπισμούς συνεργαζομένων κομ¬ 
μάτων για την προεκλογική προβολή τους και άλ¬ 
λων λεπτομερειών. 

Ο ΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) του άρθρου 44 του π.δ. 96/2007 «Κωδικοποίηση σ’ 
ενιαίο κείμενο των διατάξεων της νομοθεσίας για την 
εκλογή βουλευτών» (ΦΕΚ 116 Α'), 

β) των άρθρων 1,2, 3, 4, 5 και 15 παρ. 1 του ν. 2946/2001 
(ΦΕΚ 224 Α'), 

γ) του άρθρου 31 παρ. 3 του ν. 3023/2002 (ΦΕΚ 146 Α'). 

2. Την ανάγκη καθορισμού του τρόπου χρήσης των 
χώρων, που διατίθενται από τα δημοτικά ή κοινοτικά 
συμβούλια ή τον Γ εν. Γ ραμματέα Περιφέρειας, στα πο¬ 


λιτικά κόμματα ή σε συνασπισμούς συνεργαζομένων 
κομμάτων για την προβολή τους κατά την προεκλογική 
περίοδο των βουλευτικών εκλογών και των εκλογών για 
την ανάδειξη των μελών του Ευρωπαϊκού Κοινοβουλίου, 
καθώς και άλλων λεπτομερειών απαραίτητων για την 
εφαρμογή των σχετικών διατάξεων, αποφασίζουμε: 

Καθορίζουμε τον τρόπο χρήσης των χώρων που δια¬ 
τίθενται από τα δημοτικά ή κοινοτικά συμβούλια ή τον 
οικείο Γ ενικό Γ ραμματέα Περιφέρειας στα πολιτικά κόμ¬ 
ματα ή σε συνασπισμούς συνεργαζομένων κομμάτων για 
την προβολή τους κατά την προεκλογική περίοδο των 
βουλευτικών εκλογών, σύμφωνα με τις διατάξεις του 
άρθρου 44 του π.δ. 96/2007, καθώς και κάθε αναγκαία 
λεπτομέρεια, ως ακολούθως: 

1. Οι εκπρόσωποι των πολιτικών κομμάτων ή των συνα¬ 
σπισμών συνεργαζομένων κομμάτων που μετέχουν στις 
εκλογές, συνέρχονται σε κοινή σύσκεψη με πρόσκληση 
του Δημάρχου ή του Προέδρου της Κοινότητας, το αρ¬ 
γότερο μέσα σε προθεσμία τριών (3) ημερών από την 
προκήρυξη των εκλογών, για την κατανομή των χώρων 
και τον καθορισμό του τρόπου χρήσης αυτών. 

2. Σε περίπτωση ομοφωνίας των κομμάτων, υπογρά¬ 
φεται πρακτικό που είναι υποχρεωτικό για το δημοτικό 
ή κοινοτικό συμβούλιο, το οποίο συγκαλείται αμέσως, με 
μοναδικό θέμα τη διάθεση των δημοτικών ή κοινοτικών 
χώρων στα κόμματα ή στους συνασπισμούς συνεργαζο- 
μένων κομμάτων για την προεκλογική προβολή τους. 

3. Αν στη σύσκεψη αυτή, που θα προκαλέσει ο Δήμος 
ή η Κοινότητα, δεν παραβρεθούν ή δεν συμφωνήσουν τα 
πολιτικά κόμματα ή οι συνασπισμοί συνεργαζομένων κομ¬ 
μάτων, το δημοτικό ή κοινοτικό συμβούλιο υποχρεούται 
να καθορίσει και διαθέσει από μόνο του τους χώρους 
αναλογικά και επί ίσοις όροις, σύμφωνα με την πρόβλεψη 
της παραγράφου 2 του άρθρου 44 του π.δ. 96/2007. 

Με τον όρο «αναλογικά» νοείται, ότι η έκταση των 
χώρων που διατίθενται θα βρίσκεται σε αντιστοιχία 
με τη δύναμη που είχαν τα κόμματα ή οι συνασπισμοί 
συνεργαζομένων κομμάτων στη Βουλή ή στο Ευρωπα¬ 
ϊκό Κοινοβούλιο, σύμφωνα με τα αποτελέσματα των 
τελευταίων εκλογών. 

Η επί «ίσοις όροις» μεταχείριση, αποσκοπεί στην κατά 
το δυνατόν διασφάλιση ισοδύναμων προϋποθέσεων 
προεκλογικής προβολής των κομμάτων, σε επίπεδο, 
κυρίως, διάθεσης χώρων, που από πλευράς θέσεως, 
προσφέρονται για τον ίδιο σκοπό. 

4. Η προβολή των πολιτικών κομμάτων ή των συ¬ 
νασπισμών συνεργαζομένων κομμάτων, στους χώρους 
που διατίθενται, γίνεται μέσα σε μόνιμα και σταθερά 
πλαίσια, που έχουν κατασκευάσει οι Δήμοι ή οι Κοινό¬ 
τητες ή σε προσωρινά και κινητά, που κατασκευάζονται 
και τοποθετούνται με δαπάνες των κομμάτων ή των 
συνασπισμών συνεργαζομένων κομμάτων. 

Μπορούν όμως να παραχωρηθούν και άλλοι χώροι 
πρόσφοροι για αφισοκόλληση, ιδιαίτερα από τους Δή¬ 
μους εκείνους, που δεν έχουν προβεί στην κατασκευή 
και διάθεση στα κόμματα ή σε συνασπισμούς συνεργα- 
ζομένων κομμάτων μονίμων πλαισίων. 

Μετά τον καθορισμό των χώρων αυτών, από τα δη¬ 
μοτικά ή κοινοτικά συμβούλια ή τον Γ εν. Γ ραμματέα 
Περιφέρειας, απαγορεύεται η επικόλληση εντύπων σε 
κάθε άλλο χώρο. 

5. Επιτρέπεται, κατ’ εξαίρεση, η τοποθέτηση από τα 
πολιτικά κόμματα ή τους συνασπισμούς συνεργαζο- 

μενών κομμάτων καλαίσθητων περιπτέρων ή άλλων 
κατασκευών, στους χώρους που τους διατίθενται, των 
οποίων οι διαστάσεις δεν μπορεί να είναι μεγαλύτερες 
από 2X2X2 μέτρα, καθώς και τροχόσπιτα που το μήκος 
τους δεν μπορεί να υπερβαίνει τα τέσσερα (4) μέτρα. 

Στην περίπτωση αυτή ισχύουν οι διατάξεις της παρ.3 
αυτής της απόφασης. 

Στους χώρους αυτούς δεν επιτρέπεται η χρήση με- 
γαφωνικών εγκαταστάσεων. 

6. Σε περίπτωση που οι Δήμοι ή οι Κοινότητες, έχουν 
τοποθετήσει μόνιμα πλαίσια σε στύλους των οργανι¬ 
σμών κοινής ωφελείας και των Ο.Τ.Α., τα πλαίσια αυτά 
διατίθενται στα πολιτικά κόμματα ή στους συνασπι¬ 
σμούς συνεργαζομένων κομμάτων επίσης αναλογικά και 
επί ίσοις όροις. Με τον ίδιο τρόπο, διατίθενται τα στα¬ 
θερά πλαίσια της εμπορικής διαφήμισης που έχουν το¬ 
ποθετηθεί σε κοινόχρηστους, δημοτικούς ή κοινοτικούς 
χώρους και που την προεκλογική περίοδο διατίθενται 
στα κόμματα, σύμφωνα με τις ανωτέρω διατάξεις. 

7. Απαγορεύεται η ανάρτηση πανώ, αεροπανώ και πά- 
σης φύσεως όμοιων αντικειμένων πάνω από δρόμους, 
πλατείες και λοιπούς χώρους. Σε περίπτωση που τοπο¬ 
θετούνται πανώ ή αεροπανώ, οι Δήμοι και οι Κοινότητες, 
υποχρεούνται για την άμεση αφαίρεσή τους. 

8. Επιτρέπεται η χρήση φωτεινών διαφανειών (σλάϊτς) 
σε ανοικτούς χώρους, που καθορίζονται από τα δη¬ 
μοτικά ή κοινοτικά συμβούλια, με την προϋπόθεση ότι 
δεν παρεμποδίζεται η κυκλοφορία πεζών και οχημάτων 
και δεν δημιουργούνται γενικά οποιοσδήποτε μορφής 
προβλήματα για την ασφαλή κυκλοφορία. 

9. Απαγορεύεται η χρήση πλαστικών σημαιών και γε¬ 
νικά προεκλογικού διαφημιστικού υλικού, από πλαστική 
ύλη και η χρήση διαφημιστικών τρυκ, εφόσον το υλικό 


αυτό δεν είναι ανακυκλώσιμο και επιβαρύνει το περιβάλ¬ 
λον. Επίσης απαγορεύεται η χρήση χρωστικών ουσιών, 
όπως σπρέϊ χρώματα κ,λπ. και η αναγραφή συνθημάτων 
στις εξωτερικές επιφάνειες δημοσίων ή ιδιωτικών χώ¬ 
ρων όπως και σε χώρους, επίσης, που καθορίζονται από 
τις διατάξεις του άρθρου 2 του ν.2946/2001. 

10. Δεν επιτρέπεται η επικόλληση αφισών ή άλλων 
εντύπων σε πλαίσια καθώς και η χρήση χώρων που 
έχουν διατεθεί, σύμφωνα με την απόφαση του δημο¬ 
τικού ή κοινοτικού συμβουλίου, σε άλλα κόμματα ή σε 
συνασπισμούς συνεργαζομένων κομμάτων. 

11. Τα κόμματα ή οι συνασπισμοί συνεργαζομένων κομ¬ 
μάτων οφείλουν να φροντίζουν για την ευπρεπή εμφάνιση 
των χώρων που τους διατέθηκαν, καθώς και για τον καθα¬ 
ρισμό τους από τις κολλητικές ουσίες, αφίσες κλπ. 

12. Τα περίπτερα ή άλλες κατασκευές, καθώς και τα 
τροχόσπιτα που θα τοποθετήσουν τα κόμματα ή οι συ¬ 
νασπισμοί συνεργαζομένων κομμάτων, πρέπει να απο¬ 
συρθούν με φροντίδα τους μέσα σε οκτώ (8) ημέρες 
από την ημέρα διεξαγωγής των εκλογών. 

Μετά την πάροδο της προθεσμίας αυτής, οι Δήμοι 
ή οι Κοινότητες υποχρεούνται να τα απομακρύνουν ή 
να τα καταστρέφουν. Μέσα στην ίδια προθεσμία τα 
πολιτικά κόμματα ή οι συνασπισμοί συνεργαζομένων 
κομμάτων υποχρεούνται, γενικότερα, με δαπάνη τους 
να αποκαταστήσουν τα πράγματα στην προηγούμενη 
κατάσταση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Αυγούστου 2007 

Ο ΥΠΟΥΡΓΟΣ 

ΠΡ. ΠΑΥΛΟΠΟΥΛΟΣ 

ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

ΚΟΜΟΤΗΝΗ - Δημοκρατίας 1 

26510 87215 
25310 22858 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


»Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 ί για κάθε επιπλέον οκτασέλιδο ή μέρος αυτού. 
> Για τα φωτοαντίγραφα Φ.Ε.Κ. σε 0,15 € ανά σελίδα. 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

Μμ 

«Ο 

οο 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 ί 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


> Η τιμή πώλησης μεμονωμένων Φ.Ε.Κ, σε μορφή οά-ΓΟίπ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

> Η τιμή πώλησης σε μορφή οά-Γοπι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 6 ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 - ίαχ: 210 4071010 ■ ίηίθηΐθΐ: ΙιΙΙρ://νννννν.θ1.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. | 

Τεύχος 

Έντυπη μορφή 

Ψηφιακή Μορφή 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 


Α.Ε.Δ. 

10 € 

Δωρεάν 

Β' 

320 € 

225 € 


Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Γ' 

65 € 

Δωρεάν 


Δ.Δ.Σ. 

225 € 

95 € 

Υ.Ο.Δ.Δ. 

65 € 

Δωρεάν 


Α.Σ.Ε.Π. 

70€ 

Δωρεάν 

Δ' 

160 € 

80 € 


Ο.Π.Κ. 

- 

Δωρεάν 

Α.Α.Π. 

160 € 

80 € 


Α'+ Β'+ Δ' + Α.Α.Π. 

- 

450 € 

Ε.Β.Ι. 

65 € 

33 € 





• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

• Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 € ανά έτος παλαιότητας. 


* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Όργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.: 210 8220885, 210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.οΙ.ςΓ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 















